### Resume

Nikolai Olsen, [adresse] har været i udbud. Licitationen viser stigende priser på leverancer, herunder primært asfalt. Dette har medført forøgede priser, og der ansøges derfor om en forhøjelse af anlægsbevilling til realisering af projektet.

### Sagsfremstilling

Byrådet godkendte den 14. september 2022, punkt nr. 154, anlægsbevilling – krydsombygning [adresse], [adresse]. I sagen blev der godkendt yderligere en bevilling til projektet, så der kan udføres en krydsombygning med en højere kapacitet end forudsat, da projektet blev godkendt under mindre anlæg.

Mads Ravn indgår som et projekt under mindre anlæg i Handleplan 2022 og er en del af trafiksikkerhedsplanen 2021-2024. Teknisk Udvalg har drøftet krydsets problemstillinger vedrørende trafikafvikling på møder i maj og juni 2022. Krydsombygningen er et vigtigt element i fremtidens trafikafvikling fra de tre beboelsesområder Agerkvarteret, Johannebjergparken og [adresse]. På baggrund af kapacitetsberegninger anbefalede Teknisk Udvalg overfor Byrådet at finde flere midler til en udvidelse af den oprindelige løsning.

Siden udarbejdelse af overslag til Teknisk Udvalgs behandling i sommeren 2022 har der været meget svingende priser på anlægsarbejder og en generel yderligere stigende tendens i priserne. Som følge af licitation den 10. februar 2023 søges der om forhøjelse af anlægsbevilling med 0,5 mio. kr. til realisering af projektet.

### Økonomi

![](data:image/png;base64...)

Figur 1 sagens bevillingsmæssige konsekvenser

Opsummering af de bevillingsmæssige konsekvenser

Sagen medfører, at der gives anlægsbevilling og afsættes rådighedsbeløb på 0,5 mio. kr. i 2023 til ekstra udgifter vedrørende krydsombygningen. Udgiften finansieres af puljen til infrastruktur, som indgår i overførselssag 2022/2023 med en overførsel på 8,951 mio. kr. til 2023.

Høring
Centralt Budget har ingen bemærkninger af bevillingsmæssig karakter.

### Klima og resiliensvurdering

Ikke relevant.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | de bevillingsmæssige konsekvenser godkendes, jævnfør bevillingsskema under afsnittet økonomi. |

### Beslutning

Anbefalet.